cyanic-selkie/wikianc huggingface dataset:
Ranveig Eckhoff
Liv og karriere
Ho arbeidde to år ved Theater Ulm (1986–88) medan ho hadde spreidde opptredenar for Drammen Teater og Den Norske Operaen (1985–88), som Mimi i La Bohème, Violetta i La traviata og tittelrolla i Anne Pedersdotter av Edvard Fliflet Bræin. Ho har òg vore ved Theater des Westens i Berlin, og i Kaiserslautern som Ifgenia (Gluck) og i Den glade enka (1994). Sidan 2010 har ho vore skribent for The Huffington Post.
Eckhoff var tidlegare gift med fotografen Morten Krogvold (1988-1995), som ho samarbeidde med om utstillingar og bokutgjevingar, som reiseskildringa Italienske løyndomar (2002). Mellom 1968 og 1985 var ho sambuar med Thorleif Schjelderup, og medverka på hans filmproduksjonar.
Outback Nunataks
Outback Nunataks er ei rekkje berre nunatakar og fjell som er fordelt over eit område som er kring 60 km langt og 32 km breitt. Gruppa ligg sør for Emlen Peaks i Usarp Mountains og vest for Monument Nunataks og øvre Rennickbreen, ved sidan av det indre isplatået. Dei vart oppdaga av gruppa i U.S. Victoria Land Traverse 1959–60, og kartlagd av US Geological Survey (USGS) frå landmålingar og flyfoto tekne av U.S. Navy i 1959-64. Dei fekk dette namnet av Advisory Committee on Antarctic Names (US-ACAN) på grunn av den fjerntliggande plasseringa på baksida av det store fjellbeltet som strekkjer seg frå Rosshavet til det indre isplatået.
Potter Nunataks
Potter Nunataks er ei gruppe små, heller isolert nunatakar kring 6 nautiske mil (11 km) sørvest for Helliwell Hills og 20 nautiske mil (37 km) nordaust for Welcome Mountain i Outback Nunataks. Dei vart kartlagd av US Geological Survey (USGS) frå landmålingar og flyfoto tekne av U.S. Navy i 1959-64 og namngjevne av Advisory Committee on Antarctic Names (US-ACAN) etter økonomien Neal Potter, som studerte det økonomiske potensialet i Antarktisk og som var ved McMurdo-basen i 1965–66.
R4D Nunatak
R4D Nunatak er ein nunatak som ligg 2 nautiske mil (3,7 km) søraust for Burkett Nunatak, ved søraustenden av Monument Nunataks. Han vart namngjeven av den nordlege geolog-gruppa frå New Zealand Geological Survey Antarctic Expedition (NZGSAE), 1962–63, etter flytypen R4D («Dakota») som vart nytta av U.S. Navy til å transportere den nordlege gruppa til området, sende forsyningar og hente dei attende til Scott-basen.
Cimetière du Montparnasse
Cimetière du Montparnasse («Montparnasse-gravlunden») er ein gravlund i bydelen Montparnasse sør i Paris i Frankrike der mange namngjetne personar er gravlagde, dei fleste franske, men òg nokre utanlandske. Gravlunden ligg i 14e arrondissement, og er avgrensa av gatene la rue Froidevaux i sør, la rue Victor-Schœlcher i aust, le boulevard Edgar-Quinet i nord, le boulevard Raspail i nordaust, og la rue de la Gaîté i vest. Gjennom den austre delen av gravlunden går la rue Émile-Richard i retninga nord-sør.
Le cimetière du Montparnasse vart oppretta i byrjinga av 1800-talet. På staden hadde det tidlegare lege tre gamle gardsbruk. Men på 1600-talet hadde det vorte lagt ein privat gravlund her for Ordre des hospitaliers de Saint Jean de Dieu, ein religiøs orden skipa av den portugisiske Jean de Dieu (João Cidade), som vart heilagkåra i 1690. På byrjinga av 1800-talet kjøpte prefekten i departementet Seine dette arealet for at det skulle brukast som gravlund for byen, og den fyrste gravferda gjekk føre seg 25. juli 1824. På gravlunden er det katolske, protestantiske, jødiske og muslimske graver.
Gravlunden er på 19 hektar, og er såleis eit av dei største grøntområda i byen. Her er det om lag 1200 tre av ulike artar. På gravlunden står framleis eit tårn etter ei av dei mange vindmøllene til maling av korn som det i si tid var i dette området, som vart kalla Parc de Montsouris et du Montparnasse. Tårnet vart freda som monument historique 2. november 1931.
Bennett Islands
Bennett Islands er ei øygruppe på sørvestsida av Liard Island i Hanusse Bay, som strekkjer seg 10 km sørvestover utanfor vestkysten av Graham Land. Øyane vart observert og kartlagde frå lufta i februar 1937 av British Graham Land Expedition under Rymill. Dei vart namngjevne i 1954 av UK Antarctic Place-Names Committee etter Arthur G. Bennett, ein britisk representant for kvalfangst i Sør-Shetlandsøyane og Sør-Orknøyane i mange år mellom 1913 og 1927, og var fungerande statleg naturforskar på Falklandsøyane, 1924–38.
Lister tingrett
Lister tingrett er ein førsteinstansdomstol under Agder lagdømme. Han ligg i Farsund i Vest-Agder og dekker kommunene Farsund, Hægebostad, Flekkefjord, Kvinesdal og Lyngdal. Domstolen består av tre dommarar og éin dommarfullmektig.
Historikk
Domssoknet til den opphavlege Lister heradsrett fall saman med Lister fogderi. Etter noverande kommuneinndeling femna det om Sirdal (aust for Sira), Flekkefjord (aust for elva Sira), Kvinesdal, Farsund, Lyngdal, Hægebostad, Lindesnes, Audnedal og nordre del av Marnardal (Bjelland sokn).
I 1809 blei domssoknet delt mellom to nye domstolar: Flekkefjord heradsrett og Lyngdal heradsrett (frå 2002 nemnde tingrett). Desse domstolane stod ved lag i nesten to århundre, sjølv om grensene til domssokna blei endra nokre gonger. I 2005 blei den "nygamle" Lister tingrett skipa, ved at Flekkefjord og Lyngdal tingrettar blei slegne saman att. Unntaket var Sirdal kommune frå den oppløyste Flekkefjord domssokn, som i staden blei lagd til Dalane domssokn i Rogaland fylke. .
Eneveldets menn i Norge
Eneveldets menn i Norge: Sivile sentralorganer og embetsmenn 1660-1814 er ei bok i Riksarkivaren sin skriftserie frå 2000. Ho er utarbeidd av Tor Weidling hos Riksarkivet og gjeven ut i samarbeid med Messel Forlag i Oslo.
Boka inneheld eit oversyn over sivile sentrale embete under eineveldet i Noreg frå 1660 til 1814, og dei personane som hadde dei, med 634 biografiar.
Maria Teresa Agnesi Pinottini
Maria Teresa Agnesi Piottini var ein italiensk komponist og musikar under klassisismen. Agnesi Piottini var ein av dei første kvinnelege komponistane av italiensk opera. Ho var fødd i Milano og var ei yngre syster av den vidkjende matematikaren og polyglotten Maria Gaetana Agnesi.
Liv
Maria Teresa (døypt Teresa Maria Gaetana) var dotter av Pietro Agnesi og Anna Fortunata Brivio, som tilhøyrde lågadelen. Familien var velståande. Faren hadde i alt tre koner og 21 born.
Maria Teresa lærte song og å spela cembalo. Ho studerte mellom anna under Carlo Zuccari. Som tenåring underheldt ho besøkande med musikalske framføringar, medan Maria Gaetana heldt diskursar på latin. Ho spelte særleg verk av Jean-Philippe Rameau på cembalo.
Bill Price
Bill Price var ein engelsk plateprodusent og lydteknikar som arbeidde med The Clash, The Sex Pistols, Guns N' Roses, Sparks, The Jesus and Mary Chain, The Nymphs, The Waterboys, Mott the Hoople og Simon Townshend (den yngre broren til Pete Townshend). Han var lydteknikar på dei første tre soloalbuma til Pete Townshend, inkludert Empty Glass og White City: A Novel.
Maria Teresa Agnesi Pinottini
Liv
Maria Teresa Agnesi gifta seg med Pier Antonio Pinottini 13. juni 1752. I løpet av dei neste tjue åra skreiv ho ei rekkje verk. Ekteparet møtte Leopold og Wolfgang Amadeus Mozart i 1770, då far og son besøkte Milano.
I dei seinare åra kjenner ein ingen fleire verk av Agnesi Pinottini. Ho fekk prengeproblem og måtte få økonomisk hjelp av ei syster. Pier Antonio døydde i 1792 og Maria Teresa i 1795. Paret hadde ingen born.
Verk
I 1747 hadde Agnesi premiere på Il ristoro d'Arcadia ved Teatro Regio Ducal i Milano. Ciro in Armenia frå 1753 er rekna som hennar viktigaste verk. Agnesi-Pinottini komponerte i alt sju operaer, tre av dei hadde ho også skrive libretto for. Mange av komposisjonane hennar er tapte, og berre kjende frå omtale. Ho skreiv mellom anna ei samling ariar for keisarinne Maria Teresia av Austerrike, som støtta henne økonomisk. Den samtidige komponisten Maria Antonia Walpurgis var også ein viktig støttespelar.
Dramatiske verk (for opera):
Andre (klavar, små ensemble, song)
Tatjana Petrova
Tatjana Valerjevna Petrova er ein russisk tidlegare langdistanse- og hinderløpar. Ho vann sølvmedaljen i 3 000 meter hinder i så vel EM 2006 som i VM 2007. I 2012 tok ho bronsen i maraton under London-OL.
Aktiv
Petrova sprang inn til andreplass i 3 000 meter hinder då europameisterskapen 2006 vart avvikla i Göteborg, slått med to sekund på sisterunda av Alesja Turava frå Kviterussland. Året etter presterte ho livsbeste i øvinga ved verdsmeisterskapen i Osaka, tida 9.09,1 heldt til ein ny sølvmedalje. Etter ein fjerdeplass på hinderløpet under dei olympiske sommarleikane 2008, satsa ho i staden på maratoløping.
I 2009 vann ho Los Angeles maraton på tida 2.25.59. To år etter forbetra ho den personleg rekorden til 2.25.01 då ho vart nummer fem i Berlin maraton. Under Sommar-OL 2012 i London gjorde ho livsbeste i maraton, tida 2.2.29 sikra henne bronsemedaljen.
Lørdagstripp
«Lørdagstripp» er ein song av Wenche Myhre og Kirsti Sparboe frå 1966. Songen er skriven av Ivar Børsum og Bjørn Hornmoen.
Melodi Grand Prix 1966
«Lørdagstripp» deltok i Melodi Grand Prix 1966, den norske uttakinga til Eurovision Song Contest 1966 i Luxembourg i Luxembourg. Songen vart framført på norsk av Wenche Myhre med eit lite orkester, og så på nytt av Kirsti Sparboe med eit stort orkester. Bidraget enda på fjerdeplass med seks poeng.
Leith Hill
Leith Hill er ein ås sørvest for Dorking i Surrey i England, med ei høgd på 294 meter over havet. Dette er det høgaste punktet i Surrey og det nest høgaste punktet i Søraust-England etter Walbury Hill på 297 meter over havet.
Høgda er ein viktig historisk stad: Det var her at Ethelwulf av Wessex, faren til Alfred den store, slo danane som var på veg mot Winchester etter å ha plyndra Canterbury og London.
Leith Hill Tower
Tårnet er i 1700-tals gotisk stil. Det vart bygd under namnet Prospect House 1765–1766 av Richard Hol, eigaren av Leith Hill Place. Målet hans var å auke høgda til tusen fot; høgda er i seg sjølv 965 fot. Tårnet er 65 fot høgt, det vil seie omkring 20 meter.
Det vart bygd med to rom, som vart pent møblert. Over døra vart det plassert ei innskrift på latin som fortalde at Hol ikkje hadde bygd det berre til eiga glede, men òg for at andre skulle nyte det. Han tilbaud vitjande prospektglas, nokre slags små teleskop, slik at dei kunne få fullt utbytte av utsikta.
Då Hol døydde i 1772 vart han etter eige ynskje gravlagd under tårnet. Han var sikker på at jorda ved dommedag vil bli snudd på hovudet, og vart difor gravlagt opp-ned. Alt lausøyre, og dessutan vindauge og dører vart fjerna frå tårnet, som så vart ståande å forfalle. Då det byrja å bli fylt opp av samanrast byggmateriale, vart inngangen mura igjen.
I 1864 bestemde ein herr Evelyn frå Wotten Hall seg for å opne tårnet igjen, men den store mengda samanrast betong gjorde dette vanskeleg. Han fekk difor bygd eit sidetårn, slik at ein kunne kome til toppen.
Tårna vart fullt restaurert av National Trust i 1984. Ein butikk vart opna i det nedre rommet, og tårna er ope for publikum fleire dagar i veka.
1697 Koskenniemi
1697 Koskenniemi er ein hovudbelteasteroide og går i bane innanfor asteroidefamilien Vesta. Han blei oppdaga den 11. september 1940 av Heikki A. Alikoski ifrå Turun observatorio, Åbo univeristet i Åbo.
Alpay Özalan
Alpay Özalan er ein tidlegare tyrkisk fotballspelar.
1698 Christophe
1698 Christophe er ein hovudbelteasteroide og går i bane innanfor asteroidefamilien Themis. Han blei oppdaga den 10. februar 1934 av Eugène Joseph Delporte ifrå Observatoire Royal de Belgique i Uccle.
Spylebil
Spylebil er ein lastebil utstyrt ved vasstank, pumpe og dyser, som vert nytta for å spyla gater og vegar reine.
Redcliff Nunatak
Redcliff Nunatak er ein nunatak av raud granitt på 630 moh, som ligg kring 4 nautiske mil (7 km) aust for Mount Suess langs sørsida av Mackaybreen i Victoria Land. Han vart kartlagd under Terra Nova-ekspedisjonen i 1910–13, og fekk dette namnet på grunn av fargen.
Berthelot Islands
Berthelot Islands er ei gruppe klipperike øyar, den største er 1 nautiske mil lang og ligg 1,5 nautiske mil sørvest for Deliverance Point, utanfor vestkysten av Graham Land. Dei vart oppdaga av Den franske antarktisekspedisjonen, 1903–05, under Jean-Baptiste Charcot, og vart namngjeven av han etter Marcellin Berthelot, ein fransk kjemikar.
Aitaroun
Aitaroun eller Aytaroun (arabisk عيترون) er ein landsby i Libanon som ligg i Bint-Jbeil distrikt. Han ligg like nord for grensa til Israel og 125 km frå Beirut.
Aitaroun er rekna som ein av dei største landsbyane i det sørlege Libanon med eit folketal estimert til kring 20 000 (2002).
Hovudnæringa i landsbyen er jordbruk. Det er fem skular i Aitaroun, to offentlege og tre private.
Under Libanonkrigen i 2006 blei byen råka av fleire flyåtak. 16. juli blei 12 sivile frå Akhrass-familien, mellomdei 7 kanadiske statsborgarar, drepne då huset deira blei øydelagd i israelske åtak. 18. juli blei 9 sivile frå Awada-familien drepne. 19. juli blei 6 sivile drepne og 8 såra i israelske åtak medan dei prøvde å flykta frå Aitaroun. Landsbyen mista i alt 41 innbyggjarar i krigen.
1699 Honkasalo
1699 Honkasalo er ein hovudbelteasteroide. Han blei oppdaga den 26. august 1941 av Yrjö Väisälä ifrå Turun observatorio, Turun yliopisto i Turku.
Long Mountain i Powys
Long Mountain (walisisk Cefn Digoll) er ein ås aust for Welshpool i Powys i Wales. Det har ei høgd på 408 meter over havet ved Beacon Ring, der det står eit åsfort.
Long Mountain strekkjer seg frå Forden i sørvest til Vennington i Shropshire i nordaust. Det vert stundom rekna som ein del av Breidden Hills.
Det gjekk ein romarveg langs Long Mountain, ein del av ruta frå Uriconium (Wroxeter) til Lavobrinta (Forden Gaer). Ved sørenden av åsen er det spor etter Offa's Dyke.
Long Mountain er ein marilyn-topp.
Reed Nunataks
Reed Nunataks er ei gruppe nunatakar som dannar eit skilje mellom den øvre delen av Reeves- og Larsenbreen, 6 nautiske mil (11 km) vest for Hansen Nunatak i Victoria Land. Han vart kartlagd av US Geological Survey (USGS) frå landmålingar og flyfotografi tekne av U.S. Navy i 1956-62. Han vart namngjeven av Advisory Committee on Antarctic Names (US-ACAN) etter David E. Reed, ein topografisk ingeniør i USGS ved McMurdo-basen i 1964-65.
Røytinga
Røytinga eller Røytingja er ei øy ytst på kysten utanfor Byrknesøy i Gulen kommune i Vestland. Øya har tidlegdevonske bergartar, og er dekt med atlantisk lynghei. Røytinga ligg like innanfor (austom) Vassøyane, og avgrensast av Fensfjorden i sør og øygarden i Sognesjøen i nord. Det er eit populært område for småbåtfolk, og på vestpynten av den vestre halvdelen av øya (Røytingkalven) står Røytingkalven fyr.
Området vart berørt av den kaledonske fjellkjedefoldinga, då det «nordamerikanske» kontinentet Laurentia støytte saman med det «nordeuropeiske» Baltika for 425 millionar år sidan. Vassøyane og Røytinga høyrer til Solundbassenget frå seinsilur og tidleg devontid. Desse småøyane og hovudøyane i Solund er dekte av konglomerat og sandstein som ligg oppå putelava. Solundbassenget oppstod gjennom ein kombinasjon av vulkanistisk havbotnspreiing og kystnære avsetningar då det nett her, for 420-410 millionar år sidan, var litt attende av havet (Iapetus) mellom Laurentia og Baltika. Formasjonen er restane av eit attverande havbasseng som var i bevegelse samstundes som avrenning frå det nye, kaledonske dekket i aust avsette sandstein oppå eldre bergartar i overgangen frå silur til devon. Bergartane på Vassøyane og Røytinga består såleis av drygt 400 millionar år gamle avsetningsbergartar.
Jakob J. Anderssen
Jakob Jenssen Anderssen var ein prest og stortingsmann frå Brevik i Telemark. På tinget representerte han Venstre.
Anderssen var son til ein skipper. Sjølv gjekk han Kristiania katedralskole der han vart student i 1870. 1871-72 var han huslærar i Storelvdal, år 1875 vart han cand. theol. Deretter var han ei tid lærar ved skular i hovudstaden, før han vart stiftskapellan i Troms i 1877. Frå 1879 var han sokneprest i Ofoten heilt fram til 1908, då han vart utnemnd til prost i Nordre Salten.
Anderssen var medlem av heradsstyret 1881-1910, ordførar 1884-1910. Han var med i forlikskommisjonen frå 1881, ei tid formann i amtsskulestyret. Frå opninga av Ofotbanen i 1902 var han formann i tilsynskommisjonen for bana. I 1906 var han Nordland amt sin utsending til kroninga av den nye kongen i Trondheim.
Valbolken 1886-88 var Anderssen 1. varamann til Stortinget frå Nordland. 1887-sesjonen møtte han frå 18. juni i staden for Carl Ellingsen, 1888 frå 15. mars i staden for Christian Havig. I 1887 var han medlem av tollkomiteen, året etter av jarnbanekomiteen. Perioden 1900-03 var han amtet sin 3. representant, sat då i kyrkjekomiteen.
Keine Grenzen – Żadnych granic
«Keine Grenzen – Żadnych granic» var det polske bidraget i Eurovision Song Contest 2003 i Riga i Latvia, framført på tysk, polsk og russisk av Ich Troje. Songen er skriven av André Franke, Joachim Horn-Bernges, Michał Wiśniewski og Jacek Łągwa.
Eurovision Song Contest 2003
Polen deltok i finalen 24. mai 2003 i Olimpiskā Skonto halle.
Finalen
Songen starta som nummer 20, etter Frankrike med «Monts et merveilles» av Louisa Baïleche og før Latvia med «Hello From Mars» av F.L.Y.. Polen fekk til saman 90 poeng og enda på sjuandeplass av totalt 26 bidrag. På grunn av den gode plasseringa vart land direktekvalifisert til finalen i 2004.
Łobez
Łobez (tysk Labes, latinsk Lobesia) er ein by som ligg sør i Polen.
Brøytebil
Brøytebil er ein lastebil utstyrt med snøplog som vert nytta for brøyting av vegar og gater. Plogen kan vera utforma som spissplog, med to vengjer, eller som eit skråplog, med ein vengje.
Vallonsk
Vallonsk eller wallonsk (vallonsk walon, fransk wallon) er eit språk som høyrer til den gruppa av romanske språk som på fransk vert kalla langue d'oïl, eller berre oïl. Desse utvikla seg i mellomalderen i eit område nord i Gaule, deretter i Nord-Frankrike, sør i Belgia (det romanske Belgia) og på Kanaløyane.
Bruken av vallonsk er avgrensa til eit område i det elles fransktalande Sør-Belgia (Vallonia, fransk: Région wallonne eller Wallonie) og til nokre av dei tilgrensande områda i Ardennes i Frankrike (og er dessutan nytta eller kjend i somme tradisjonsmiljø nordaust i delstaten Wisconsin i USA).
Brøytebil
Brøytebilar held større fart enn brøytetraktorar og kastar dermed snøen lengre bort frå vegen. Men dei er ikkje like lette å manøvrera i tronge gater som brøytetraktorar. På flyplassar vert det ofte nytta nåde brøytebilar og spesialbygde snøfresarar.
Vallonsk
Vallonsk skil seg markant frå det normerte franske språket som vert nytta i Belgia som det eine av dei tre offisielle språka i landet; dei to andre er flamsk (den belgiske varianten av nederlandsk) og tysk.
Dei vallonske dialektane
Vallonsk har fire distinkte dialektar som vert tala i ulike område. Dei vallonske dialektane i Belgia er aust-vallonsk (fransk: est-wallon) òg kalla liégeois; sentral-vallonsk eller midt-vallonsk (fransk: centre-wallon), òg kalla namurois; vallonsk-picard (fransk: wallo-picard), som unøyaktig òg vert kalla vest-vallonsk (ouest-wallon).
Sør-vallonsk (fransk: sud-wallon), òg kalla wallo-lorrain, vert tala i delar av Luxembourg og sør-aust i Namur (Ardennes namuroises) i Frankrike.
Bakgrunnsstoff
Atlas linguistique de la Wallonie («Språkleg atlas over Vallonia») ved l’Université de Liège.
Salvador Nunatak
Salvador Nunatak er ein nunatak 2 nautiske mil (3,7 km) nord for Schumann Nunatak, sørvest i Freyberg Mountains. Han vart kartlagd av US Geological Survey (USGS) frå landmålingar og flyfoto tekne av U.S. Navy i 1960-64. Han vart namngjeven av Advisory Committee on Antarctic Names (US-ACAN) etter Anthony Salvador, ein forskar på ionosfæren ved McMurdo-basen i 1967.
Wilson Boit Kipketer
Wilson Boit Kipketer er ein kenyansk tidlegare friidrettsutøvar som vart verdsmeister i 3 000 meter hinder i 1997 og vann sølvmedaljen i øvinga både ved VM 1999 og OL 2000.
Den 6. august 1997 vann Kipketer hinderløpet i VM i Aten på tida 8.05,8. Han spurtslo verdsrekordhaldar Moses Kiptanui og Bernard Barmasai, begge to landsmenn av Kipketer. Nøyaktig ei veke seinare forbetra Kipketer i Zürich den to år gamle verdsrekorden på 3 000 meter hinder med eitt tidels sekund til 7.59,0. Verdsrekorden vart ståande i berre elleve dagar, til Barmasai i Köln sprang i mål på 7.55,7.
Både i VM 1999 og Sommar-OL 2000 vann Kipketer sølv på 3000 meter hinder. I begge tevlingane vart han slått i spurten av ein landsmann ved etternamn Kosgei, i 1999 Christopher og i 2000 Reuben.
135-film
135-film (ISO 1007) er eit format for fotografisk film som vart introdusert av Kodak i 1934. Han er ein 35mm brei film for stillfotografi. 135-filmen vart svært populær, og innan slutten av 1960-talet gjekk han forbi 120-film i popularitet. Trass i konkurranse frå filmformat som 828, 126, 110 og APS, er 135-film framleis den mest brukte filmtypen.
Kvar ramme er vanlegvis 36×24 mm, om lag det dobbelte av (det opphavlege) kinofilmformatet (som i fotografi ofte vert kalla halvformat). Denne rammestorleiken på 135-film vert ofte kalla fullformat. 135-film for stillfotografi er perforert langs kantane etter Kodaks standard.
Carl Bundi
Carl Balthazar Bundi var ein norsk boktrykkar, pressemann og stortingsmann, fødd i Kristiania.
Bundi vart medlem av bystyret i Kragerø første gongen i 1883. Han var ordførar i byen 1895-1901, og forlikskommissær 1898-1900. Bundi møtte første gongen på Stortinget frå 21. juli 1897 og ut sesjonen, sameleis i 1899 frå 10. mai. Begge gongane var han varamedlem frå valkrinsen Kragerø. Perioden 1900-1903 representerte han same krinsen på Stortinget, var då medlem av gasje- og pensjonskomiteen.
Muldalsfossen
Muldalsfossen er ein foss ved Tafjorden i Fjord kommune. Fossen utgjer siste del av Muldalselva før den endar i Tafjorden. Totalt er fallet på omkring 200 m og dermed ein av dei høgaste fossane på Sunnmøre (fallhøgda er usikker på grunn av vanskeleg tilgang). Det at fossen går i ei djup kløft gjer måling vanskeleg. Welle-Strand (1988) skriv at fossen er 500 meter «lang» med eit fall på 320 meter, av dette 60 meter loddrett. Vatne (2013) skriv at fossen har eit fall på omkring 180 meter. . Vollan (1967) oppgir at Tafjord Kraft i 1957 kjøpte «resten av fallrettighetene» med ei fallhøgd på 170 meter frå Ålesund kommune. Rettane til den «nederste delen» av fossen var kjøpt saman med rettane til Tafjordvassdraget. Carl Hanns Pollog (1935) oppgir samla fall til 150 meter.
Tafjordvegen passerer i bru over utosen ved fjorden. Muldalselva er regulert og vatnet blir nytta til eit av kraftverka til Tafjord Kraft slik at det ikkje er full vassføring i fossen. Ålesund kommune selde fallrettane til Tafjord kraftselskap i 1957. Då Ålesund kommune tidlegare overtok fossen var namnet «Keiser Wilhelms foss» til minne om den tyske keisaren brukt. Mellom anna Den norske turistforening stønad til skikkeleg veg til platået der Muldalsgardana ligg og fossen byrjar. Ålesund-Sunnmøre Turistforening vart skipa i 1889 og fekk alt i 1890 stønad frå DNT til bygging av veg til utsiktsplatået ved fossen. Kristofer Randers kalla fossen «Søndmøres prægtigste vandfald».
I 1995 omkom ein fotturist då han fall om lag 180 meter til botn av fossen. I 2017 omkom ein tysk turist då han fall om lag 200 meter i fossen.
Johan Kirksæter
Johan Kirksæter var ein norsk urmakar, emissær og stortingsmann frå Hemne i Sør-Trøndelag.
Kirksæter var 4. representant til Stortinget frå Trondheim og Levanger 1900-03, medlem av næringskomite nr 2. Han representerte Venstre. Valbolken 1906-09 møtte han i 1908 tida 11. januar-20. mars og frå 8. august for Magnus Halvorsen, medlem av næringskomite nr 1. Kirksæter var elles medlem av formannskapet i Trondheim by 1898-1902 og 1904-??
Anne Kari Eid
Anne Kari Eid er ein norsk forfattar og foredragshaldar. Ho er utdanna cand.mag. frå Universitetet i Oslo.
Tavis Smiley
Tavis Smiley er ein amerikansk forfattar, journalist, politisk kommentator og talkshow-vert frå Gulfport i Mississippi.
Tingsryds kommun
Tingsryd kommune ligg i det svenske länet Kronobergs län i Småland. Administrasjonssenter i kommunen er Tingsryd.
Ayta ash Shab
Ayta ash Shab (arabisk عيتا الشعب; òg skrive Ayta al-Sha'b, Ayta a-Shaab, Ayta ash-Shab eller Ayta ash Sha'b') er ein liten landsby som ligg sør i Libanon, kring 1 km nordaust for grensa til Israel.
Den 12. juli 2006 gjekk Hizbollah til åtak på ein israelsk patrulje. Åtaket, som har blitt kalla Zar'it-Shtula-hendinga, fann stad på israelsk side av grensa, nær Ayta ash Shab, mellom landsbyane Zar'it og Shtula (Shetula). To israelske soldatar vart tekne til fange, medan tre vart drepen, og det heile utløyste Libanonkrigen i 2006. Under den månad lange konflikten vart 85% av heimane i Ayta ash Shab øydelagde, og kraftige bakkekampar fann stad mellom israelske styrkar og Hizbolla-geriljaen.
Søl
Søl eller sòl er ein vanleg raudalge i Noreg.
Sanders Nunatak
Sanders Nunatak er ein markant nunatak (850 moh) som stikk opp av isen av øvre Commonwealthbreen sør for Noxon Cliff i Asgard Range i Victoria Land. Han vart namngjeven av Advisory Committee on Antarctic Names (US-ACAN) (1997) etter Ryan Sanders frå NOAA, eit medlem av National Ozone Expedition til McMurdo-basen i 1986 og 1987 og igjen i 1991, 1992, 1994 og 1996.
Søl
Utbreiing
Søl kan finnast på den europeiske atlanterhavskysten frå Portugal til Austersjøen og nordover til Færøyane og Island. Elles veks planta i arktisk Russland, i det arktiske og austlege Canada, i Alaska, Japan og Korea.
Førekomst i Noreg
Søl veks på stein, berggrunn og større algar frå nedre del av fjøresona ned til 15 m djupn. Arten finst langs heile norskekysten, særleg vanleg i vest og nord.
Bruk
Planta kan etast og har vore brukt til mat for menneske.
MS «Hordaland»
MS «Hordaland» var i perioden 1937-1970 ein lokalrutebåt tilhøyrande Hardanger Sunnhordlandske Dampskipsselskap. I 1970 vart han selt til AS Jøsenfjord Rutelag og omdøypt «Ombofjord». Ho vart nytta i rutene til dette selskapet i Ryfylke fram til 1976.
MS «Hordaland»
MS «Hordaland» vart levert frå AS Mjellem & Karlsen i Bergen i mai 1937. Ho kosta kr 280 000. HSD vurderte fleire land, som «Moster» og «Skånevik», før ein landa på «Hordaland». «Hordaland» vart bygd for lokalruta på Kvinnherad og for lokalruta Odda-Granvin (i korrespondanse med jarnbana i Granvin), men var gjennom åra innom dei fleste av HSD sine ruter som avløysar. Ho var òg utstyrt for å kunne avløyse òg i dei lengre rutene.
Under den tyske invasjonen av Noreg den 9. april 1940 gjekk «Hordaland» i rute i Indre Hardanger. Ho vart rekvirert som troppetransport for norske soldatar saman med «Granvin» og «Eidfjord» som var i same område. 25. april 1940 låg «Hordaland» om natta ved kai i Kinsarvik, der òg eit tysk malmskip låg, teken som krigsbytte av den norske marinen. Då tyske krigsskip kom inn fjorden om natta, opna dei eld ved Trones, som vart besvart frå norske stillingar på land. I trefningane fekk «Hordaland» ein kald granat (granat som ikkje eksploderte) i sidan, men utan å få særleg skade.
Hausten 1940 låg skipet i opplag på grunn av oljemangel, først i Flakkavåg, sidan i Fjelberg og Matre. Hausten 1941 vart skipet sett i rutefart att, då det gjekk rykte om at tyske styresmakter ville rekvirere båten. Tyskarane kalla dette sabotasje og truga med å skyte dersom båten forlét Bergen. Ved å vise til nokre småsprekker i to av sylindrane i maskina, lukkast det reiarlaget å få rekvisisjonen utsett til ho hadde vore på verkstad. Reparasjonen vart likevel gjort ved kai i Bergen, og «Hordaland» vart ikkje rekvirert.
27. august 1945 møtte «Hordaland» KNM «Stord» (med Kong Haakon VII ombord) med eskadre, på Byfjorden saman med fleire andre lokalrutebåtar.
I 1946 vart skipet reparert og ombygd. Brua vart løfta ein etasje for å få betre utsikt og det vart bygd nytt styrehus med ny salong under. I 1953 vart det òg sett inn ny motor.
Skipet vart forlenga og noko ombygd i 1956 ved Br. Lothe AS Flytedokken i Haugesund. Lasterommet vart forstørra og ho vart registrert for 250 passasjerar og 6 bilar på fordekk. Ved levering gjekk ho inn i ruta Bergen-Hardanger-Odda saman med lokalruteskipet «Stord».
MS «Ombofjord»
6. april 1970 vart «Hordaland» selt til AS Jøsenfjord Rutelag i Stavanger for kr 125 000. Ho vart omdøypt «Ombofjord» og noko ombygd ved verkstaden til eigarselskapet på Buøy i Stavanger. Ho fekk ny salong (vart no registrert for 250 passasjerar). Båten vart òg vurdert forlengt med bildekk atter, men dette vart ikkje noko av. Ho fekk òg ny motor montert og makta 12 knop.
20. april 1970 vart ho sett i fart som avløysar for dei andre lokalrutebåtane til selskapet, medan dei var inne til årleg oppussing. Ho avløyste først «Årdalsfjord» i ruta Stavanger-Sjernarøy-Ombo-Foreneset-Erfjord («Årdalsfjord» avløyste Haugesund Dampskibsselskab si ferje «Tre Måker» i ruta Haugesund-Stavanger). Avløyste sidan i andre ruter.
Janeth Jepkosgei
Janeth Jepkosgei Busienei er ein kenyansk tidlegare friidrettsutøvar frå Kapsabet som etter tur vann gull, sølv og bronse på 800 meter i verdsmeisterskapar i friidrett, dessutan vann ho OL-sølv på same distansen i 2008.
MS «Hordaland»
MS «Ombofjord»
Somrane 1970-1973 vart ho nytta i rute på Vadla i Jøsenfjorden i Hålandsosen, Bogsund i Erfjord og Jørstadvåg på Ombo. Kvar sundag gjekk ho Skiftun (kl 06.30)-Hjelmeland-Ølesund-Skår-Skartveit-Byre-Sørvåg-Kjølevik-Sørvåg (kl 09.40, -med korrespondanse med «Hjelmelandsfjord» frå Stavanger)-Bokn-Skartveit-Skår-Eidssund-Knutsvik (kl 11.45-16.45)-Skiftun-Vestersjø-Randa-Skartveit-Børøy-Byre-Bokn-Sørvåg-Stavanger (kl 20.15). Ho låg i opplag ved verkstaden på Buøy i Stavanger om vinteren.
Janeth Jepkosgei
Aktiv
Jepkosgei byrja nærma seg verdstoppen på 800 m i 2005-sesongen, då ho sette personleg rekord med 1.57,82. I mars 2006 vann ho distansen under samveldeleikane i Melbourne på tida 1.57,88, framfor Kenia Sinclair frå Jamaica og Maria Mutola frå Mosambik. Den 11. juli same året sette ho kenyansk rekord med 1.56,66 og vann i Lausanne-stemnet framfor toppløparar som Mutola og kubanske Zulia Calatayud. Ein månad seinare vart Jepkosgei afrikameister på Mauritius, Mutola kom på andreplass og algeriske Nouria Mérah-Benida på tredje.
MS «Hordaland»
MS «Ombofjord»
September 1973 vart lagt i opplag ved verkstaden på Buøy i Stavanger som reservebåt, og ho var tidvis i fart. At «Ombofjord» mangla bildekk akter og berre tok 2-3 bilar på lasteluka framme, gjorde båten mindre eigna i rutene enn dei andre skipa til selskapet. Reiarlaget vurderte ombygging til bildekk akter, eller å senke lasteluka på fordekket til dekkshøgd for å få plass til fleire bilar, men dette vart ikkje noko av.
Janeth Jepkosgei
Aktiv
I finalen under VM 2007 i Osaka var Jepkosgei heilt utilnærmeleg. Ho leia 800-meterløpet frå start til mål og forbetra den den kenyanske rekorden til 1,56,04, hennar livs snøggaste løp på distansen. Dermed vann ho med nesten eitt sekunds margin til sølvvinnaren, og stod for årsbeste i verda for andre året på rad. Året etter sprang Jepkosgei like fort i OL-finalen i Beijing og fekk sølv på sluttida 1.56,07, men var på oppløpet sjanselaus mot landskvinna Pamela Jelimo som vann på 1.54,87. Også i VM 2009 i Berlin tok Jepkosgei sølvmedaljen på 800 m, hårfint framom britiske Jennifer Meadows og ukrainske Julija Krevsun, vinnaren Caster Semenya var det ingenting å gjere med. To år seinare kompletterte Jepkosgei medaljesamlinga då ho vann bronsen på 800 m i Daegu-VM 2011 på tida 1.57,42.
MS «Hordaland»
MS «Ombofjord»
1. januar 1976 vart fartøya og rutene til eigarselskapet overteke av Det Stavangerske Dampskibsselskab, Stavanger. DSD hadde ikkje nytte for «Ombofjord» som vart sirkulert for sal med ein gong.
Etterhistorie
18. mars 1976 vart ho selt til Simon Møkster i Stavanger og omdøypt «Edelweiss». Ho vart nytta som hjelpeskip (messe og opphaldsrom) under bygging av betong-plattformunderstell i Gandsfjorden. Sidan nytta på same måte på Stord. I desember 1976 kom ho attende til Stavanger, klassa og selt til Caravan Shipping Co. Ltd. i Limassol på Kypros. Ho fekk då namnet «Roumieh».
13. januar 1977 drog ho frå Stavanger i full storm. Då båten kom til Guernsey var ein av livbåtane blåse av. Dette vart utbetra, før ein heldt fram til Gibraltar for bunkring og vidare til Kypros. Båten skulle visstnok så setjast inn i rute mellom Famagusta på Kypros og Beirut. I 1978 vart ho dregga av ankera og dreiv på land ved Jounieh.
Lloyd's Register sletta ho frå listene sine som forlist i november 1978.
Mick Channon
Michael Roger Channon, kjend som Mick Channon, er ein engelsk tidlegare fotballspelar frå ein landsby i Wiltshire. Han er særleg kjend for sine mange sesongar i Southampton FC si teneste. Channon var midtstpiss.
Rachel Grepp
Rachel Catharina Helland Grepp var ein norsk journalist, politikar og kvinnesaksforkjempar.
Mick Channon
Klubbspel
Channon debuterte for andredivisjonslaget Southampton i 1966. Sidan var han nokre år fyrstedivisjons-spelar, men var tilbake på nivå 2 då laget sensasjonelt vann finalen i FA-cupen 1976 med 1-0 mot Manchester United. Sommaren 1977 vart han, mot 300 000 pund, overført til Manchester City. Etter eit lite vellukka opphald i Manchester, vende han to sesongar seinare tilbake til Southampton FC. Med 185 skåringar for Southampton FC, stod Channon som den fremste målskåraren i klubben då han forlet Southampton for godt i 1982. Frå 1982 til -85 spelte han for Norwich City, der han 24. mars 1985 var med om å vinne ligacupfinalen mot Sunderland AFC. Få veker seinare rykte Norwich ned i andredivisjon. Channon avslutta med å spele 1985/86-sesongen for Portsmouth FC i andredivisjon.
Rachel Grepp
Rachel Helland var fødd i Bergen. Ho var dotter av skipsreiar Peter Helland og læraren Marie Elise Wiesener. I ungdomstida blei ho politisk engasjert på venstresida. Ho var med i gymnassamfunnet Hugin, mellom anna saman med sin seinare ektemake Kyrre Grepp. Dei var med på stiftinga av Bergens socialdemokratiske ungdomslag i 1902.
Etter examen artium 1899 studerte Grepp filosofi i København og fransk i Paris, og tok kurs i pedagogikk ved Universitetet i Oslo 1902. Grepp verka som lærarvikar før ho i 1904 gifta seg med politikaren Kyrre Grepp. Dei fekk fem barn saman. Mellom dei var skodespelaren Ole Grepp (1914–76), journalisten Gerda Grepp (1907–40) og politikaren Asle Grepp (1919–45).
Mick Channon
Landslagsspel
Channon aksla den engelske landslagstrøya fyrste gongen 11. oktober 1972, og siste gongen 7. september 1977. Han deltok i 46 kampar og skåra 21 mål.
Rachel Grepp
I tida fram til ektemannen døydde i 1922, skreiv ho for hans Vor Tid og for Arbeiderkvinnen. I perioden 1922-49 skreiv ho for Arbeiderbladet. Ho blei politisk aktiv og sat i Oslo Bystyre for Arbeidarpartiet, i formannskapet 1935. Grepp var vararepresentant til Stortinget 1928-36. Ein kort periode var ho med i Mot Dag.
Michelle Rodríguez
Tidleg liv
Michelle Rodríguez vart fødd i Bexar County i Texas. Foreldra hennar skilde seg i 1986, og ho vart oppdregen som Jehovas vitne av bestemora si. Ho har ei rekkje halvsøsken og søsken, og enkelte av dei har ho ikkje eingong møtt.
Mick Channon
Ymse
Seinare i livet har Channon hatt stor suksess som oppdrettar av trav- og veddeløpshestar.
Rachel Grepp
Grepp sat i styret for Norsk Film A/S frå 1935, og var medlem og formann i styret for Oslo Kino. Ho var òg med i representantskapet for Oslo Filharmoniske Orkester, Nationaltheatret og Folketeatret, i tillegg til fleire andre verv.
Rachel Grepp døydde i Oslo.
Michelle Rodríguez
Tidleg liv
Rodriguez flytta til Den dominikanske republikken med mora si då ho var 8 år gammal, og til Puerto Rico då ho var 11. Seinare flytta ho til New Jersey. Ho slutta på vidaregåande då ho var 17 år (etter å ha vorte utvist frå til saman 6 ulike skular).
Karrière
Rodriguez hadde problem med å få skodespelarjobbar då ho kom over ein annonse for ei ledig stilling til lågbudsjettsfilmen Girlfight. Ho vann over 350 andre søkjarar for rolla som Diana Guzman, ein problemfylt tenåring som bestemmer seg for å kanalisera aggresjonen sin ved å bli boksar. Dette var den første auditionen hennar. Filmen vart lansert i 2000, og skodespelartalentet til Rodriguez fekk ros både blant kritikarar og publikum.
Etter dette fekk Rodriguez nokre oppsiktsvekkande roller i andre suksessrike filmar, inkludert The Fast and the Furious og Resident Evil. Frå 2005 til 2006 spelte ho den tøffe politikvinna Ana-Lucia Cortez i TV-serien Lost.
I 2002 vart Michelle Rodríguez rangert på 77.-plass i Stuff magazines «102 Sexiest Women in The World» og på 34.-plass i Maxims «199 Sexiest Women».
Boxing Island
Boxing Island er ei lita øy som ligg i Charlotte Bay aust for Harris Peak, utanfor vestkysten av Graham Land. Ho vart først kartlagd av Belgica-ekspedisjonen under Gerlache, 1897–99, og ho fekk dette namnet av medlemmar av Falkland Islands Dependencies Survey fordi dei først såg øya andre juledag 1956, som heiter boxing day på engelsk.
İlhan Mansız
İlhan Mansız er ein tidlegare tyrkisk fotballspelar.
Japanspirea
Japanspirea (Spiraea japonica) eller rosespirea er ein planteart i spireaslekta i rosefamilien. Blomstrane er rosa. Japanspirea er mykje nytta som hageplante og ei lang rekke med sortar er å få kjøpt.
Ishockey-VM 1994
Verdsmeisterskapen i ishockey 1994 vart arrangert i Bolzano, Cianacei og Milano i Italia i tida frå 25. april til 8. mai 1994. Canada vart verdsmeister for fyrste gong på 33 år, Finland tok sølv og Sverige bronse.
Meisterskapen vart avvikla gjennom gruppespel og påfylgjande utslagsspel. Dei 12 deltakarlanda var delt i to grupper à 6 lag. Dei fire beste laga i kvar av gruppene gjekk vidare til utslagskampar basert på plasseringa i gruppespelet; kvartfinalar, semifinalar, bronsefinale og finale.
Canada sitt meistermannskap
Målvakter: Bill Ranford, Stéphane Fiset Forsvarar: Luke Richardson, Bobby Dollas, Marc Bergevin, Yves Racine, Rob Blake, Darryl Sydor, Steve Duchesne Løparar: Joe Sakic, Pat Verbeek, Shayne Corson, Geoff Sanderson, Luc Robitaille, Kelly Buchberger, Paul Kariya, Mike Ricci, Jason Arnott, Rod Brind’Amour, Steve Thomas, Nelson Emerson, Brendan Shanahan
1700 Zvezdara
1700 Zvezdara er ein hovudbelteasteroide. Han blei oppdaga den 27. august 1940 av Petar Đjurković ifrå Beograd.
Hariss
Hariss eller Haris er ein landsby sør i Libanon i Bint Jbeil distrikt i Nabatieh guvernement.
Ishockey-VM 1994
Canada sitt meistermannskap
Sverige sikra seg bronsemedaljane etter 7-2 over USA.
GAFFA
GAFFA er eit reindyrka musikkmagasin som dekkjer den norske musikkscena frå nord til sør – frå pop til svartmetall. Forutan norske artistar er det òg fokus på den internasjonale scena sett med norske auge, dette gjennom nyhende, meldingar, intervju, artiklar og bilete. GAFFA opna heimesida si 20. oktober 2011, og i februar 2012 følgde det trykte magasinet, som vert distribuert gratis over heile Noreg.
Ishockey-VM 1994
Nedrykk
Dei fire laga som enda sist i gruppespela møttest til nedrykkskampar. I den avgjerande kampen sikra Noreg plassen for andre året i rad etter å ha sigra 5-2 over Storbritannia.
GAFFA
GAFFA har eksistert i Danmark sidan 1983, og når kvar månad ut til meir enn 300.000 lesarar via sitt gratismagasin og heimesida GAFFA.dk. GAFFA har alltid hatt sterk fokus på nordisk musikk, og byrja ekspansjonen sin til Norden med lansering i Sverige i 2010, der det på kort tid, nett som med Danmark, er skapt stor kjennskap og ein solid brukarskare.
Acarospora Peak
Acarospora Peak er ein fjelltopp 1,5 km nordaust for, og like nedanfor Mount Czegka, ved sørvestenden av Watson Escarpment. Det vart kartlagd av US Geological Survey (USGS) frå landmålingar og flyfoto tekne av U.S. Navy mellom 1960–64. Det vart namngjeve av New Zealand Antarctic Place-Names Committee (NZ-APC) etter forslag frå gruppa frå New Zealand Geological Survey Antarctic Expedition (NZGSAE) til Scottbreen, 1969–70, fordi lavarten Acarospora emergens vart funne på toppen.
Handball under Sommar-OL 2012 – Kvinner
Handball under Sommar-OL 2012 for kvinner vart avvikla i tida 28. juli. til 11. august 2012 i London. Tolv land var kvalifisert og deltok i turneringa. Noregs mannskap forsvarte den olympiske meistertittelen frå Beijing-OL. Montenegro fekk sølv og Spania bronse.
Kvartfinalar
-
Semifinalar
--
Finalen
Noreg tok føringa i kampen og leia 13-10 ved pause. I den andre heldt dei norske kvinnene stand og sigra til sist med 26-23. Linn Sulland vart norsk toppskårar med heile 10 nettkjenningar. Ida Alstad fylgde opp med 5 og Linn-Kristin Riegelhuth Koren med 3. Tonje Nøstvold og Gøril Snorroeggen signerte kvar sine 2 skåringar, medan Heidi Løke, Kari Mette Johansen, Karoline Breivang, Kristine Lunde-Borgersen alle fann vegen til nettmauskane ein gong. Kari Aalvik Grimsbø og Katrine Lunde var vakter. Også Marit Malm Frafjord, Amanda Kurtović og Camilla Herrem var med i det norske mannskapet. Katarina Bulatović var toppskårar for Montenegro med sine 10.
Dommarane Charlotte og Julie Bonaventura frå Frankrike straffa Noreg tre 2-minuttsutvisingar og Montenegro sju 2-minuttarar og eit raudt kort.
Sawyer Nunatak
Sawyer Nunatak er ein liten, men markant nunatak som ligg 3 nautiske mil (6 km) søraust for Mount Stephens i Prince Albert Mountains i Victoria Land. Han vart kartlagd av US Geological Survey (USGS) frå landmålingar og flyfoto tekne av U.S. Navy i 1956-62. Han vart namngjeven av Advisory Committee on Antarctic Names (US-ACAN) etter Joseph O. Sawyer, ein geodesiforskar ved McMurdo-basen vinteren 1966.
Hestebønne
Hestebønne (Vicia faba) er ein eittårig art i erteblomfamilien. Han blir også kalla åkerbønne, bønnevikke, bondebønne og velsk bønne. Frøa kan brukast til mat for menneske, men blir også brukt som fôrvekst og eventuelt som oljevekst.
Hestebønna blir 40–90 cm høg. Ho har ikkje klatretrådar. Blomane er kvite med to svarte flekkar. Belgane kan bli over 10 cm lange og har innvendig eit tjukt svampete vev som omgjev dei store flate frøa.
Hestebønne er ein gammal kulturplante, og var vanleg dyrka allereie i oldtida. Frøa blei brukte til brød og graut. Planten blir i dag særleg dyrka i Egypt, Sør-Europa, Tyskland og England.
Hans Ratvik
Hans Ingvald Hansson Ratvik var ein norsk gardbrukar, bankmann og politikar frå Borgund i Møre og Romsdal.
Ratvik tok over farsgarden i Borgund og dreiv denne til 1945. I perioden 1908 til -25 dreiv han i tillegg med kjøp og sal av fisk og fiskevarer i nærliggjande Ålesund. Frå 1928 til 1953 var han kasserar (dagleig leiar) av Borgund sparebank, som i hans tid reiste eit staseleg bankbygg i nærleiken av heimen hans.
Ratvik var medlem i Borgund heradsstyre frå 1914 til 1922 og frå 1932 til 1940 og i 1945. Han var ordførar 1920-22, varaordførar 1932-37 og ordførar 1938-40 og i 1945. Etter han hadde vore fyrste varamann til Stortinget i perioden 1937-45, vart han hausten 1945 vald til stortingsrepresentant for Venstre frå landkrinsane i Møre og Romsdal.
Alvesta kommun
Alvesta kommune ligg i det svenske länet Kronobergs län i Småland. Administrasjonssenter i kommunen er Alvesta.
Tettstader
Alvesta kommune har seks tettstader. Folketalet i tabellen er frå 31. desember 2005.
Summertime
«Summertime» er ein arie komponert av George Gershwin for operaen Porgy and Bess frå 1935. Teksten er skriven av DuBose Heyward, forfattaren av romanen Porgy som operaen er basert på. Songen er òg tilskriven Ira Gershwin av ASCAP.
Songen vart raskt populær og er ein mykje innspelt jazzstandard, skildra som «utan tvil... ein av dei finaste songane komponisten nokon skreiv....Gershwin si stemningsfulle blanding av jazz og songstilar frå dei svarte i Sørstatane frå tidleg på 1900-talet.» Teksten til Heyward for «Summertime» og «My Man's Gone Now» har vorte kalla «dei beste tekstane i musikalsk teater» av komponisten og tekstforfattaren Stephen Sondheim.
Porgy and Bess
Gershwin byrja å skrive songen i desember 1933, og prøvde å skape sin eigen negro spiritual i same stil som afroamerikanske folkemusikken frå perioden. Den ukrainsk-kanadiske komponisten og songaren Alexis Kochan har foreslått at han baserte melodien på ei ukrainsk voggevise, «Oi Khodyt Son Kolo Vikon», («Ein draum passerer vindauget»), som han høyrde i New York City spelt av Oleksander Koshetz sitt det ukrainske nasjonalkoret i 1929. Gershwin var ferdig med å sette diktet til DuBose Heyward til musikk i februar 1934, og brukte dei 20 neste månadane på å skrive ferdig partituret for orkester for operaen.
Songen vart første gong innspelt av Abbie Mitchell den 19. juli 1935, med George Gershwin på piano og som dirigent av orkesteret (på George Gershwin Conducts Excerpts form Porgy & Bess, Mark 56 667). Songen er songen fleire gonger gjennom Porgy and Bess, først av Clara i Akt I som ei voggevise og sidan som eit kontrapunkt til terningspel-scenen i Akt II i ein reprise av Clara, og i Akt III av Bess, som syng til babyen til Clara.
Musikalsk analyse
Musikkforskaren K. J. McElrath skreiv om songen: "Gershwin var merkverdig suksessfull i forsøket på å få songen til å høyrast ut som ei folkevise. Dette vert forsterka ved at han brukte den pentatoniske skalaen (C-D-E-G-A) i a-moll og ein langsam harmonisk progresjon som indikerer ein «blues». På grunn av desse faktorane, har denne melodien vorte ein favoritt for jazzartistar i mange tiår og kan gjerast i mange forskjellige tempo og stilar."
Innspelte versjonar
Det finst over 40 800 forskjellige innspelte versjonar av songen. I september 1936 vart ei innspeling av Billie Holiday den første som gjekk inn på den nasjonale poplista med ein 12. plass om høgaste plassering. Andre kjende innspelingar er av Louis Armstrong og Ella Fitzgerald i 1957, Gene Vincent i 1958, Sam Cooke og The Marcels i 1961 og Janis Joplin med Big Brother and the Holding Company på Cheap Thrills i 1968. Den mest kommersielt suksessrike versjonen var av Billy Stewart, som nådde 10. plass på singellista i USA i 1966. I 1998 spelte Morcheeba og Hubert Laws inn songen for Red Hot Organization si samleplate Red Hot + Rhapsody, ei hyllest til George Gershwin der inntektene gjekk til å auke viten om og kampen mot AIDS.
Gianni Versace
Gianni Versace var ein italiensk moteskapar som grunnla motehuset Versace. Versace var ein karismatisk og anerkjent moteskapar som mellom anna var inspirert av moderne kunst.
Versace blei skoten og drepen den 15. juli 1997 utanfor heimen sin i Miami Beach i Florida. Åtte dagar seinare blei den mistenkte drapsmannen funnen død i eit båthus i Miami etter å ha tatt sitt eige liv. Drifta av motehuset Versace, som då Gianni Versace døydde var verdt 807 millionar dollar, blei teken over av syster hans, Donatella Versace.
Shield Nunatak
Shield Nunatak er ein markant nunatak som ligg ved austsida av enden av Campbellbreen på nordkysten av Terra Nova Bay i Victoria Land. Nunataken har fleire vulkankjegler, og fekk dette namnet av geolog-gruppa frå New Zealand Geological Survey Antarctic Expedition (NZGSAE), 1965–66, fordi han ser ut som eit gammalt vikingskjold.
Bragg Islands
Bragg Islands er ei lita øygruppe i Crystal Sound, kring 7 nautiske mil nord for Cape Rey i Graham Land. Dei vart kartlagde frå landmålingar av Falkland Islands Dependencies Survey (1958–59) og frå flyfoto teken under Ronne antarktiske forskingsekspedisjon (1947–48). Gruppa vart namngjevne av UK Antarctic Place-Names Committee etter Sir William H. Bragg, ein engelsk fysikar som tolka røntgenmålingar for å finne plasseringa til oksygenatom i strukturen til is.